CELEX: 62012TN0474
Language: sk
Date: 2012-10-31 00:00:00
Title: Vec T-474/12: Žaloba podaná 31. októbra 2012 — Giorgis/ÚHVT — Comigel (Tvar šálok)

12.1.2013   
            
            
               SK
            
            
               Úradný vestník Európskej únie
            
            
               C 9/40
            
         Žaloba podaná 31. októbra 2012 — Giorgis/ÚHVT — Comigel (Tvar šálok)
   (Vec T-474/12)
   2013/C 9/72
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Giorgio Giorgis (Miláno, Taliansko) (v zastúpení: I. Prado a A. Tornato, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Comigel SAS (Saint- Julien-lès-Metz, Francúzsko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 26. júla 2012 vo veci R 1301/2011-1 a
            
         
               —
            
            
               zaviazal ÚHVT na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: trojrozmerná ochranná známka zobrazujúca tvar šálok pre tovary triedy 30 — prihláška ochrannej známky Spoločenstva č. 8132681.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Odôvodnenie návrhu na vyhlásenie neplatnosti: návrh na vyhlásenie neplatnosti bol založený na dôvodoch pre zamietnutie zápisu podľa článku 52 ods. 1 písm. a) v spojení s článkom 7 ods. 1 písm. b) a d) nariadenia Rady č. 207/2009.
   
      Rozhodnutie výmazového oddelenia: vyhlásenie napadnutej ochrannej známky Spoločenstva za neplatnú.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článkov 7 ods. 1 písm. b) a 7 ods. 3 nariadenia Rady č. 207/2009.